Qamişlo de pê şîarê 'Pê yewîya neteweyî ma do îşxalî çin bikerê û rayîrê nêdê şerê zereyî' KNK-Rojawanî komxebatêke kerde. Xeylê partîyê kurdan, komele, rêxistin, rîsipî û kesayetî tewrê komxebate bîyî. La ENKS û PDKS tewrê ci nêbîyî.
Birê ke komxebate de ameyî girewtene wina yê:
-Ganî pêro astengîyê vera dîyaloganê kurdan bêrê wedaritene.
-Ganî şerê zereyî yê kurdan bêro heramkerdene.
-Seba çinkerdişê îşxalî û vindarnayîşê mudaxeleyê Tirkîya ganî tewirê rayaumûmîye yê Kurdîstanî bêro xurtkerdene.
-Ganî seba pêkerdişê kurdan mesuldarîyî bêrê caardene.
-Terefê kurdan ganî hemleyanê çapemenîya propaganda ra fek vera bidê.
-Ganî kurdî meseleyanê xo pê dîyalogan çareser bikerê.
-Seba pawitişê kurdan ma venga PDKyî danê ke hêzanê xo meşawê herêmanê şerî.
-Pê armancê pawitişê destkewteyanê kurdan ganî Kongreya Neteweyîye bêra kerdene.
